Jelaskan Sejarah dari Bariton dalam bahasa melayu

Penggunaan asal istilah "bariton" bermula sebagai baritonans pada lewat kurun ke-15, untuk muzik keagamaan Perancis. Pada peringkat awal, suara ini digunakan sebagai suara lelaki terendah (sama seperti suara bes), tetapi pada kurun ke-17, negara Itali menukar istilah tersebut sebagai suara lelaki di peringkat tengah seperti penggunaannya pada ketika ini. Namun begitu, dari kurun ke-17 hinggalah ke kurun ke-19, lingkungan suara bariton masih dianggap sebagai suara bes. Hanya pada kurun ke-19 , istilah "bariton" diguna pakai bagi membezakannya dengan suara bes.

Banyak kerja-kerja gubahan pada kurun ke-18 merujuk beberapa peranan sebagai suara bes walaupun pada realitinya, nota muzik yang ditulis adalah nota bariton. Contoh peranan-peranan tersebut termasuklah Figaro dan Count Almaviva dari opera Le nozze di Figaro dan banyak lagi terutamanya hasil – hasil gubahan Handel.

Kategori suara (fächer) dan peranan bariton dalam opera